Ernest Arendt (Affekot)

Den Ernest Arendt, gebuer de 6. August 1916 zu Rodange, a gestuerwen den 12. Februar 2003 zu Lëtzebuerg, war e lëtzebuergeschen Affekot, Auteur a Chargé de cours op der Universitéit vun Nanzeg an e Pionéier vun der Aviatioun.

Karriär
 1947-1948 President vun der Conférence du jeune barreau de Luxembourg
 1954-1974: Chargé de Cours op der Nanzeger Universitéit
 1973-1988: Member vum Staatsrot
 1976-1978: Bâtonnier vum Ordre des Avocats
 1981-1983: President vun der Union Internationale des Avocats, hien huet 1981 hire Kongress zu Lëtzebuerg organiséiert
 1987-1988: President vum Staatsrot
 1988 huet den Ernest Arendt seng Etüd Arendt & Harles mat der Etüd Mersch & Medernach zur Etüd Arendt & Medernach verschmolt. Dës Etüd ass gläichzäiteg mat der Lëtzebuerger Finanzplaz staark gewuess, gouf zu enger vun de gréissten Etüden am Land mat, am Joer 2007, ronn 400 Mataarbechter.

Den Ernest Arendt war Member vun der Section des sciences morales et politiques vum Institut grand-ducal.

Hie war mat der Margot Ferres bestuet an hat zwee Kanner, d'Elisabeth an de Jean-Jacques. Hie selwer war eent vun dräi Kanner vum Max Arendt an der Marthe Wurth. Iwwer seng Groussmamm Jeanne-Marie, genannt "Annette" Collart, ass hien ee Nokomme vun der Schmelzhären-Dynastie Collart.

Hie war de Brudder vum Banquier Georges Arendt, genannt "Bonzo".

Direkt nom Zweete Weltkrich war den Ernest Arendt ee vun den eelef Lëtzebuerger déi op Initiativ vum Escher Fred Welter an d'Schwäiz gounge fir e Piloteschäin ze maachen. Duerno war e Kommiteesmember vun der Union des Pilotes Luxembourgeois wou e sech ëm d'Verdeele vun de Subside fir Piloteschüler bekëmmert huet.Airsport Lëtzebuerg

 Publikatiounen (Auswiel) 
 Das luxemburgische Aktienrecht
Gielercher
 60px Großes Silbernes Ehrenzeichen für Verdienste um die Republik ÖsterreichLëscht vun de Persounen déi tëscht 1952 an 2012 d'Ehrenzeichen für Verdienste um die Republik Österreich kruten.

 Noruff 
 Harles, Guy: In memoriam Ernest Arendt, S. 11-12, an Annales du Droit luxembourgeois, ISBN 2-8027-2026-0 D / 2004 / 0023 / 131, © 2004 Etablissements Emile Bruylant, S.A.

 Um Spaweck 
 Presidente vum Staatsrot

Kategorie:Lëtzebuergesch Affekoten
Kategorie:Gebuer 1916
Kategorie:Presidente vum Staatsrot zu Lëtzebuerg
Kategorie:Grand officier de l'ordre de la couronne de chêne
Kategorie:Gestuerwen 2003
Kategorie:Membere vun der Section des sciences morales et politiques vum Institut grand-ducal
Kategorie:Großes Silbernes Ehrenzeichen für Verdienste um die Republik Österreich (1952)
Kategorie:Famill Collart